open-index/open-wikipedia-markdown huggingface dataset:
קלייר איזיקסון

**קלייר איזיקסון-מרל** (באנגלית: **Claire Isicson-merle**; 26 במרץ 1921–2012) הייתה אתלטית יהודייה-אמריקאית. אלופת ארצות הברית (1937) בריצת 100 מטר ופעמיים ברציפות אלופת ארצות הברית (1937 ו-1938) ושיאנית עולם בריצת 50 מטר.

## ביוגרפיה
איזיקסון-מרל נולדה וגדלה בברוקלין, ניו יורק. בשנים 1939–1942 היא למדה באוניברסיטת לונג איילנד (LIU) בברוקלין.

### 1937
#### אלופת ארצות הברית באולם
באליפות ארצות הברית באולם שנערכה ב-22 באפריל 1937 היא זכתה במדליית זהב בקפיצה לרוחק מהמקום בתוצאה של 2.49 מטר. 
#### אלופת ארצות הברית
באליפות ארצות הברית שנערכה בניו ג'רזי, ב-25 בספטמבר היא זכתה בשתי מדליות זהב, בריצת 50 מטר בתוצאה של 6.8 שניות ובריצת 100 מטר בתוצאה של 12.8 שניות. נוסף לכך, היא סיימה במקום רביעי בקפיצה לרוחק בתוצאה של 5.14 מטר.

### 1938
באליפות ארצות הברית שנערכה בקונטיקט ב-4 באוגוסט 1938 היא זכתה בשתי מדליות, זהב וארד. במדליית זהב בפעם השנייה ברציפות בריצת 50 מטר בתוצאה של 6.6 שניות ומדליית ארד בריצת 100 מטר. בתחרות שנערכה ב-7 באוגוסט היא קבעה בריצת 50 מטר שיא עולם חדש של 6.4 שניות.

### 1940
באליפות ארצות הברית שנערכה בניו ג'רזי ב-7 ביולי 1940 היא סיימה במקום רביעי בריצת 50 מטר ובמקום שישי בריצת 100 מטר. היא ניכללה במשלחת האמריקאית לאולימפיאדת הקיץ 1940 אך משחקים אלה בוטלו בגלל מלחמת העולם השנייה. היא עברה לשחק במדיסון סקוור גארדן בקבוצת הסופט בול של ניו ירוק בהדרכתם של בייב רות' ולו גריג

### 1941
באליפות ארצות הברית שנערכה בניו ג'רזי ב-5 ביולי 1941 היא זכתה במדליית ארד בריצת 50 מטר.

לאחר שפרשה מספורט תחרותי עבדה כמורה לחינוך גופני.

בשנת 1958 נישאה לד"ר ג'יימס מרל והם התגוררו בווסט המפטון ביץ', ניו יורק.

## קישורים חיצוניים

* קלייר איזיקסון, באתר *Track and Field Statistics* 
* Matthew Mummert Remembering - Historic Blackbirds - First female athlete at LIU Claire Isicson-merle, LIU Magazine Spring 2015, May 11, 2015 
* בספורט, באתר הארץ, 27 במאי 1937

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:אצניות אמריקאיות
קטגוריה:אצניות יהודיות
קטגוריה:בוגרי אוניברסיטת לונג איילנד
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012
מוחמד אבראהים סרור

**מוחמד אבראהים סרור** (בערבית: **محمد ابراهيم سرور**; 5 בפברואר 1967 – 10 באפריל 2024) היה חלפן כספים לבנוני. גופתו נמצאה ירויה ב-9 באפריל בכפר בית מרי השוכן מזרחית לביירות בירת לבנון, לאחר שהוא הוכרז נעדר כשבוע.

## ביוגרפיה
מוחמד סרור נולד ב-1967. עבד כחלפן כספים. בשנת 2019 הוטלו עליו סנקציות על ידי ארצות הברית בגין העברת עשרות מיליוני דולרים ממשמרות המהפכה האיראניים דרך חזבאללה לזרוע הצבאית של חמאס, וכן באשמת מתן תמיכה כספית, חומרית וטכנולוגית לזרוע הצבאית של חמאס. על פי פרסומים לא רשמיים, מאז 2018 "המוסד" ניסה להתנקש בחייו.

מכוח צו נשיאותי, הטילה מחלקת האוצר האמריקאית סנקציות.

### ההתנקשות בחייו
ב-9 באפריל 2024 סרור נמצא ירוי בווילה בכפר בית מרי השוכן מזרחית לביירות. על פי הדיווחים בגופו נמצאו 6 קליעים שנורו משני אקדחי גלוק ואותרו במטבח הדירה כשהם מושרים בחומר ניקוי שנועד להעלים ראיות. על פי דיווח של סוכנות הידיעות AP, סרור פותה להגיע לבית של אישה בכפר, ובהגיעו לשם נורה ונהרג. לטענת ערוץ אלמיאדין הלבנוני, טרם הריגתו סרור עבר חקירה כשידיו קשורות והמתנקשים בו היו "בקשר ישיר עם אנשים בתל אביב".

לצד גופתו אותר סכום כסף גדול, עובדה ששללה את האפשרות שמדובר בשוד. לטענת העיתון הלבנוני אלמיאדין, "המוסד" עומד מאחורי ההתנקשות.

## הערות שוליים

קטגוריה:2024 בלבנון
קטגוריה:החזית הצפונית במלחמת חרבות ברזל
קטגוריה:הרוגי התנקשויות
קטגוריה:פעילי טרור שנהרגו במלחמת חרבות ברזל
קטגוריה:לבנונים שנולדו ב-1967
קטגוריה:לבנונים שנפטרו ב-2024
אמנמחת

[ממוזער|[כרטוש הנושא את שמו של אמנמחת השלישי:
i-mn:n-m-HAt:t|263x263 פיקסלים]]
**אמנמחת** (במצרית קדומה: 𓇋𓏠𓈖𓅓𓄂𓏏, מתועתק ỉmn-m-ḥꜣt) הוא שם מצרי קדום, שמשמעותו "אמון בחזית". כמה פרעונים נשאו שם זה.
קרחון שלדון

**קרחון שלדון** הוא קרחון יבשתי הממוקם באי אדלייד, מול חופי לובט, בחלק המערבי של ארץ גרהם, אנטארקטיקה. הקרחון ממוקם דרומית מזרחית להר מנגין, בחלק הדרום מזרחי של האי, שם הוא זורם לכיוון דרום מזרח עד שהוא נכנס למפרץ ריידר.

## ראו גם
* קרחונים באנטארקטיקה
* אנטארקטיקה
* האי אדלייד

שלדון
Make You Mine (שיר של מדיסון ביר)

"**Make You Mine**" (בעברית: "**להפוך אותך לשלי**") הוא שיר של הזמרת-יוצרת האמריקאית מדיסון ביר. הסינגל יצא לאור ב-9 בפברואר 2024 על ידי חברות התקליטים אפיק ו-Sing It Loud. השיר נכתב והופק על ידי ביר ולירוי קמפליט.

## רקע
ב-6 בפברואר 2024, פרסמה ביר קטע מן "Make You Mine" ברשתות החברתיות. למחרת, הכריזה ביר על תאריך שחרור ועל עטיפת הסינגל. הסינגל יצא לאור ב-9 בפברואר 2024.

## פרסים ומועמדויות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי מדיסון ביר
קטגוריה:שירים באנגלית
קטגוריה:שירים שנכתבו על ידי לירוי קלמפיט
מועדון הספורט מכבי ליטא

**מועדון הספורט מכבי [[ליטא]]** הוקם ב-19 בספטמבר 1920 בקובנה כארגון גג של חלק ממועדוני הספורט היהודיים בליטה. המועדון חדל להתקיים בתקופת השואה בליטא. הוא הוקם מחדש בשנת 1989 בתקופת הפרסטרויקה ברפובליקה הסובייטית הסוציאליסטית הליטאית.

## בין שתי מלחמות העולם
עם הקמת מרכז מכבי בליטא, "החברה היהודית להתעמלות ולספורט" שהוקמה בווילנה בשנת 1916 כאשר ליטא הייתה תחת שלטון גרמני, הפכה למועדון מכבי וילנה. בנוסף לכך נפתחו אגודות מכבי בכל הערים בהן התקיימו קהילות יהודיות גדולות, דוגמת קובנה, מריאמפולה, פוניבז', רוקישקיס יורבורג, שְיַאוּלְיַאי, זאגר.

בשנת 1926 פעלו בליטא 83 מועדוני ספורט של מכבי עם כ-4,000 חברים, בענפי ספורט מגוונים ביניהם כדורגל, טניס שולחן, חתירה, שחמט, אופניים, סקי, אגרוף, הוקי קרח ואתלטיקה.

המועדון תמך ב-21 קבוצות שונות. ספורטאי המועדון השתתפו בשתי המכביות הראשונות שנערכו בארץ ישראל בשנים 1932 ו-1935.

### אופניים
רוכב האופניים איזקס אנוליקס ייצג את ליטא באולימפיאדות 1924 ו-1928, אך לא סיים את המרוצים. תנחומס מורניקס ייצג את ליטא באולימפיאדת 1928 וסיים במקום 50. 

### טניס שולחן
בשנים 1927–1940, מתוך 14 אלופי ליטא (גברים ונשים), 9 גברים ו-7 נשים היו חברים ממועדון מכבי ליטא.
*אונה גורביצ'יטה שהייתה אלופת ליטא הראשונה בטניס שולחן לשנת 1927 ובשנים 1929–1934 זכתה במקום ראשון בתחרות מכבי הבינלאומית שנערכה בפראג בין 23 ל-27 באוגוסט 1933. 
*יקובס שימנסס זכה בשתי האליפויות הראשונות בשנים 1927 ו-1928. 
*חיים דושקיס אלוף ליטא ביחידים (1939) ובזוגות גברים (1936).

### כדורגל
קבוצת הכדורגל של מועדון מכבי קובנה שיחקה 12 עונות בליגה א' וזכתה במקום השלישי בשנת 1926.

### שחמט
שחקני השחמט אלכסנדר מאכט ואיסקאס ויסטנקיס ייצגו את ליטא באולימפיאדות שחמט.

## התקופה הפוסט-סובייטית
פחות מחודש לאחר הקמתו מחדש של הוועד האולימפי הלאומי של ליטא, הוקם מחדש מועדון מכבי ב-8 בינואר 1989 (יושב ראש סמיונאס פינקלשטיינאס) עם סניפים בקובנה, שְיַאוּלְיַאי וקלייפדה.

ב-1990 היו במועדון כ-500 חברים ובשנת 2000 כ-200 חברים. המועדון שלח משלחת בת 25 חברים למשחקי המכביה של 1989, שם הם התחרו תחת דגל ליטא. המתאבק גריגוריוס צ'אז'ינריס זכה במדליית כסף, אמן השחמט אדוארדאס רוזנטליס זכה במדליית ארד, ונבחרת הקטרגל זכתה במקום החמישי. קבוצת הכדורגל מכבי וילנה, זכתה בליגה השנייה בשנת 1991 ובמקום השישי בליגה א' בעונת 1991/92. היא גם זכתה בגביע הכדורגל הליטאי בשנת 1992 והדיחה את האלופה FK ז'לגיריס וילנה. בעונה שלאחר מכן היא נודעה בשם FK Neris Vilnius.

נכון לשנת 2014 השתתף המועדון ב-7 משחקי מכביה וב-5 תחרויות באירופה וזכה ב-11 מדליות זהב, 20 מדליות כסף ו-14 מדליות ארד.

בשנת 2014, המועדון תמך בתשעה ענפי ספורט (כדורגל, שחמט, כדורסל, טניס שולחן, טניס, שחייה, בדמינטון, היאבקות, קליעה והתעמלות אמנותית).

## קישורים חיצוניים
* Litvaks in the Lithuanian sports movement during the interwar period, 18 ביוני 2012 

## הערות שוליים

קטגוריה:תנועת מכבי
קטגוריה:יהדות ליטא
קטגוריה:מועדוני ספורט יהודים
גשם הקשב לנשים

"**גשם הקשב לנשים**" הוא שיר שאת מילותיו כתבה המשוררת תרצה אתר, הלחין נפתלי אלטר, וביצעה יעל לוי. השיר יצא לאור ב-1982 ונכלל באלבומה הראשון יעל לוי. מילות השיר מופיעות בספר "כל השירים" שיצא לאור בשנת 2018 בהוצאת הקיבוץ המאוחד.

השיר מתאר נשים היושבות בבתיהן, מאחורי חלון, צופות בווילון ומצפות לבוא הגשם בשקט ובסבלנות. הן לא מאבדות תקווה והוא אכן מגיע, "הוּא חוֹזֵר, הוּא חוֹזֵר, הוּא חוֹזֵר..".

להערכת הבלוגר והפובליציסט אורי הייטנר, זהו שיר פמיניסטי, המוחה על כך שהשפע בעולם אינו מחולק בצורה הוגנת ואינו מגיע אל הנשים. הוא עוסק בנשים הממתינות בסבלנות לגשם שלהן, שאף ש"הגשם שלנו אחר לרדת. אך הוא יבוא בגדול – גשם אדיר ונוהר"....

איתמר זהר, סופר ועיתונאי, אומר כי השיר מבטא כוח נשי הממתין בשקט להכרה. "הוא לא דוחף או צועק, אבל עם זאת גם אינו נכנע ומתרפס. הוא מאמין ויודע שיבוא תורו, כפי שעולה בסוף השיר". הנשים מקציבות לגשם זמן, עד רדת הערב, עד רדת החושך, לפני שהלילה יגיע ושוב יאכזב. על פי פרשנות של הספרייה הלאומית, הציפייה לגשם היא למעשה ציפיית הנשים להפוך לאימהות.

## ביצועים לשיר
* יעל לוי, התקליט יעל לוי, 1981
* רוני אלטר בבית אבי חי, 2012
* רוחמה רז במופע מחווה לתרצה אתר בתיאטרון הקאמרי, הרשת החברתית פייסבוק, 8.3.2019

## קישורים חיצוניים

## הערות שוליים

קטגוריה:שירי יעל לוי
קטגוריה:שירים בעברית
קטגוריה:שירים שנכתבו על ידי תרצה אתר
קטגוריה:שירים שהולחנו על ידי נפתלי אלטר
קטגוריה:שירים על גשם
קטגוריה:סינגלים בהוצאת הד ארצי
מקובקי

ממוזער|300px|מוהן קליאסלה משלזיה התחתית
**מקובקי** (בשלזית: **Makůwki / Makōwki**, בשלזיה תחתית: **Mohn Kließla**, בגרמנית: **Mohnpielen**, בהונגרית: **Mákos guba**) הוא קינוח לחם מתוק על בסיס זרעי פרג ממרכז אירופה.

## בשלזיה
המנה נחשבת למסורתית בשלזיה (דרום מערב פולין), שם היא מוגשת כמעט אך ורק בערב חג המולד. הוא פופולרי גם בחלקים אחרים של פולין, כמו גם במזרח גרמניה, בסלובקיה ובהונגריה.

## מחוץ לשלזיה
מקובקי ידוע גם בברנדנבורג ובברלין תחת השם מוהנפילן (Mohnpielen).      תיאודור פונטאנה במסעותיו דרך מרקיזות ברנדנבורג כתב על מוהנפילן ומאכלים אחרים.

מאכל דומה שנעשה עם פרוסות לחמניות סהר (קיפרל) בהונגריה נקרא מאקוש גובה () בתרגום חופשי "צרור פרג".

בפולין, מחוץ לאזור שלזיה, המנה ידועה בשם **makiełki**. היא נפוצה במיוחד בפוזנן ובלודז', שם התיישבו מהגרים משלזיה במהלך המהפכה התעשייתית במאה ה-19. 

## הכנה
המרכיבים העיקריים הם לחם לבן מתוק ופרג טחון דק מבושל בחלב עם חמאה. מרכיבים חשובים נוספים כוללים פירות יבשים (תאנים, צימוקים, משמשים, תמרים וכו'), שקדים ושאר סוגי אגוזים (מבחר האגוזים והפירות היבשים משתנה). הוא מתובל בסוכר, דבש, וניל, קינמון ורום.

הלחם נחתך לפרוסות דקות ומרובד בשכבות בסיר חרס או לעיתים קרובות יותר בקערת זכוכית או קריסטל. לאחר הנחת כל שכבה יוצקים את הרוטב של הפרג המבושל, עם חומרי טעם וריח ואגוזים, עד שהלחם ספוג היטב. החלק העליון מעוטר בכמה אגוזים ופירות נוספים. המנה מוגשת קרה, לפחות מספר שעות לאחר ההכנה, כדי שהחומרים יתאחדו.

## חשיבותה בשלזיה
המטבח השלזי יכול להיות מאוד שמרני. המסורת של הגשת makówki/mohnkließla/mohnpielen נשמרת היטב בקרב אנשי שלזיה וקשה לדמיין חג מולד בשלזיה בלי המנה הזו מתוך אמונה שזרעי הפרג הרבים מביאים מזל וכסף בשנה החדשה. בעיני הזקנים ייחשב לא מתאים על פי המסורת להכין אותה מחוץ לתקופת "חג המולד - ראש השנה". הכנת מקובקי מחוץ לשלזיה יכולה להיות קשה בגלל חוסר הזמינות של זרעי פרג טחונים דק (בדרך כלל נדרשת טחינה מיוחדת). בארצות הברית, משחת פרג משומרת זמינה לפעמים מסחרית וניתן להשתמש בה.

## לקריאה נוספת
* אופקאנץ 
* רשימת קינוחים

## קישורים חיצוניים

## הערות שוליים

קטגוריה:מאכלי חג המולד
קטגוריה:קינוחים
קטגוריה:המטבח הגרמני: קינוחים
קטגוריה:המטבח הפולני
קטגוריה:המטבח ההונגרי
קטגוריה:המטבח הפולני: קינוחים
אברהם יונה

**רבי אברהם יונה** (תק"ה, 1745  - כ"ה בשבט תקע"ה, 1815) היה רבה של העיר ונציה בתקופה שטרום חוזה פריז.

## ביוגרפיה
נולד באיספלטרו שבדלמטיה (כיום בקרואטיה) לרפאל משה חיים יונה. היה תלמידם של רבי דוד פארדו ורבי שבתי וינטורה, ואף כתב הקדמה לספר 'נהר שלום' של הרב וינטורה.

במשך כשנתיים כיהן כרבה של איספלטרו, לאחר מכן עבר לוונציה ושם התחבב על החיד"א והיה חברותא שלו למשך כארבעה חודשים. החיד"א סמכו להוראה בכסלו תקל"ז, 1777. רבי אברהם יונה עסק גם בקבלה וחסידות. היה שותף בסנהדרין של פריז שיזם נפוליאון.

נפטר בכ"ה שבט תקע"ה, בהיותו בן 70.

## הערות שוליים

קטגוריה:רבנים איטלקים
קטגוריה:ספליט: רבנים
קטגוריה:ונציה: רבנים
קטגוריה:חברי הסנהדרין של פריז
ברטה בקמן

alt=|250px|שמאל|ממוזער|בקמן 1851, אישה צעירה מול מראה
**ברטה והנרט-בקמן** (באנגלית: **Bertha Wehnert-Beckmann**) נולדה ב-25 בינואר 1815, נפטרה ב-6 בדצמבר 1901) הייתה צלמת גרמנייה. נחשבת לצלמת המקצועית הראשונה באירופה, וכנראה הראשונה בעולם, כמה שנים לפני בריטה סופיה הסליוס  וז'נביב אליזבת דיסדרי . פתחה עם בעלה סטודיו בלייפציג ב-1843 לאחר מותו ב-1847 ניהלה את העסק עצמאית. בקמן מהווה אבן דרך בהיסטוריה של הצילום.

## ביוגרפיה
alt=|ממוזער|250px|בקמן 1850, פורטרט ילד עם ציפור
ממוזער|בקמן 1849, אישה צעירה עם אלבום צילומים|250px|שמאל
ממוזער|250px|בקמן 1860, אישה צעירה עם ספר
נולדה בקוטבוס, במחוז ברנדנבורג שבממלכת פרוסיה. ב-1839 עבדה בקמן במספרה בדרזדן. שנה לאחר מכן, בשנת 1840, פגשה את אדוארד והנרט (1811–1847) בעלה לעתיד. והנרט היה צלם שהכיר לה את תהליך הדאגרוטיפ וכן לימד אותה כיצד להוסיף ידנית צבעים, תהליך שפותח בתקופה זו ומבוסס על צביעת נגטיבים על לוחות זכוכית, מהם ניתן להדפיס עותקים ללא הגבלה.

בשנת 1843, פתחו בני הזוג סטודיו בלייפציג, ובקמן הפכה לצלמת המקצועית הראשונה בגרמניה. לאחר מות בעלה ב-1847, המשיכה לנהל את העסק בעצמה. ב-1849 הפליגה לארצות הברית, פתחה סטודיו בניו יורק, תחילה ברחוב ווייט 62 ואחר בברודוויי 385. בזמן שהותה באמריקה, קיבלה דיפלומה על הישגיה המקצועיים בצילום פורטרטים. ב-1851 חזרה ללייפציג לאחר שהעבירה את עסקיה בניו יורק לאחיה. בשנת 1954 בקמן הייתה אחת משני צלמים מסקסוניה שהציגו ב-Erste Allgemeine Deutsche Industrieausstellung (היריד התעשייתי הגרמני הראשון) במינכן, שם הציגה הדפסי נייר בשיטת הקלוטייפ בנוסף לדאגרוטייפ. בשנת 1866 העבירה בקמן את הסטודיו לאלסטרשטראסה בלייפציג, שם העסיקה מספר עובדים. הסטודיו שלה הפך לאחד המפורסמים בעיר. היא פרשה ב-1883, בגיל 68.

התערוכה המייצגת את עבודתה, השוכנת במוזיאון לייפציג לתולדות העיר,היא אחת הדוגמאות החשובות ביותר להיסטוריה המוקדמת של הצילום. היא נשארה בחזית הטכנולוגית של תחום העיסוק שלה, כולל לימוד של צילום סטריאו (stereo-photography) משהופיע תהליך זה.

## עבודות
ממוזער|250x250px|בקמן, צילום עירום של מודלית
בניו יורק צילמה בסטודיו שלה אישים ידועי שם כמו הנשיא מילארד פילמור, שגרירים ופוליטיקאים אחרים. כשחזרה לסטודיו שלה בלייפציג, התווספו גם שם אישים ידועי שם נוספים לתיק הצילומים שלה, אישים שכללו את קלרה שומאן, יוהנס ברהמס, פרנץ דומיניק גרסי, קארל היינה ורבים אחרים. בקמן הייתה פורצת דרך, והראשונה בעיר שהחלה לצלם צילומי עירום אמנותי. יוחסו לה כמה מהתצלומים האדריכליים הראשונים של לייפציג (1855–1860) שתיעדו את העיר ומאפייניה לפני שחלקם נהרסו, כמו שער פיטר (1860). עבודתה של בקמן משלבת גישה אנושית בשילוב איכויות טכניות ואמנותיות גבוהות, המתמחות בצילום דיוקנאות, והשגים מרשימים בצילום ילדים. העניין שלה בחידושים טכניים, השימוש בשיטות פרסום מודרניות ויכולותיה העסקיות תרמו להצלחתה יוצאת הדופן כצלמת. כיום ניתן לראות את עבודתה במוזיאון העיר (Stadtgeschichtliches Museum) של לייפציג בנוסף עבודותיה כלולים באוספים גדולים בהמבורג, קולון ומינכן כמו גם בארצות הברית ובקנדה.

## קישורים חיצוניים ודוגמאות מעבודותיה

* Getty
* Getty2
* Bertha Wehnert-Beckmann
* A German Lady
* National Gallery of Art
* Artnet
* Hundred heroines
* GetArchive
* Google Arts & Culture

## הערות שוליים

קטגוריה:צלמות המאה ה-19
קטגוריה:חלוצי הצילום
קטגוריה:צלמות גרמניות
קטגוריה:ילידות 1815
קטגוריה:גרמנים שנולדו ב-1815
קטגוריה:נפטרות ב-1901
קטגוריה:גרמנים שנפטרו ב-1901
ליקוי החמה ב-2 באוקטובר 2024

ממוזער|שמאל|הנפשה של נתיב הליקוי
**ליקוי החמה ב-2 באוקטובר 2024** הוא ליקוי חמה טבעתי שהתרחש באי הפסחא ואזור קטן ליד הקצוות הדרומיים של ארגנטינה וצ'ילה וצפון איי פוקלנד, מסלול האנטומבה של הליקוי היה כולו מעל האוקיינוס השקט. הפנימברה הייתה גלויה מדרום דרום אמריקה, הוואי, החלקים הדרום-מערביים ביותר של מקסיקו (ליתר דיוק, באחה קליפורניה הדרומית, חליסקו) וחלקים של אנטארקטיקה. עוצמת הליקוי הייתה 0.93261, והליקוי התרחש רק 56 דקות לפני האפוגי.
שמאל|ממוזער|ליקוי טבעתי, 4 בינואר 2011

ליקוי טבעתי הוא ליקוי שבו במקום שהירח יסתיר את כל השמש, נראית סביבו טבעת אש זוהרת. ליקוי חמה יכול להתרחש אך ורק סמוך מאוד לתחילתו או לסופו של החודש העברי, משום שראש חודש נקבע תמיד בסמוך למולד הלבנה, דהיינו המועד שבו הירח עובר סמוך לקו הדמיוני המחבר את כדור הארץ עם השמש.

ליקוי החמה הבא יתרחש ב-29 במרץ 2025.

הליקוי הוא חבר בסדרת סמסטר. ליקוי חמה בסדרת סמסטר של ליקויי חמה חוזר על עצמו בערך כל 177 ימים ו-4 שעות (סמסטר) בצמתים מתחלפים של מסלול הירח. זה גם חלק ממחזור 144 של סארוס (ליקוי מחזורי), החוזר על עצמו כל 18 שנים ו-11 ימים.

## ראו גם
*רשימת ליקויי החמה במאה ה-21

## קישורים חיצוניים

## הערות שוליים

2024
קטגוריה:2024 במדע
קטגוריה:2024 בארגנטינה
סימון אלגברי (שחמט)

שמאל|מסגרת| סימון אלגברי
**הסימון האלגברי** הוא השיטה הסטנדרטית לרישום ותיאור המהלכים במשחק שחמט. הוא מבוסס על מערכת קואורדינטות לזיהוי ייחודי של כל משבצת בלוח. הוא משמש את רוב הספרים, המגזינים והעיתונים.

## מתן שמות למשבצות
כל משבצת בלוח מזוהה על ידי זוג קואורדינטות ייחודי – אות ומספר – מנקודת מבטו של השחקן הלבן. העמודות האנכיות של משבצות, הנקראות "Files", מסומנות מ־a עד h (בעברית, מ־א' עד ח') משמאלו של השחקן (צד המלכה) לימין (צד המלך). השורות האופקיות של המשבצות, הנקראות "Ranks", ממוספרות מ-1 עד 8 החל מהצד של השחקן הלבן. לפיכך לכל משבצת יש זיהוי ייחודי של אות העמודה ואחריה מספר השורה. לדוגמה, המשבצת הראשונית של המלך הלבן מוגדרת כ-e1 (בעברית: ה1).

## מתן שמות לכלים
כל סוג כלי (מלבד רגלים) מזוהה באות גדולה. שחקנים דוברי אנגלית משתמשים באותיות K עבור מלך, Q עבור מלכה, R עבור צריח, B עבור רץ ו-N עבור פרש. אותיות ראשוניות שונות משמשות בשפות אחרות.

בספרות השחמט, במיוחד זו המיועדת לקהל בינלאומי, האותיות הספציפיות לשפה מוחלפות לעיתים קרובות בסמלים מוכרים אוניברסליים; לדוגמה, **♞c6** במקום **Nc6**. סגנון זה ידוע בתור "סימון אלגברי של צלמיות". ערכת הסמלים השונים של יוניקוד כוללת את כל הסמלים הדרושים לסימונים אלגבריים של צלמיות.

## סימון עבור מהלכים
בסימון אלגברי סטנדרטי (או בצורה קצרה), כל מהלך של כלי מסומן באות הגדולה של הכלי, בתוספת הקואורדינטות של משבצת היעד. לדוגמה, **Be5** (רץ עובר ל-e5), **Nf3** (פרש עובר ל-f3). עבור מהלכי רגלי, אין אות המשמשת לציון הכלי, רק משבצת היעד ניתנת. לדוגמה, **c5** (הרגלי עובר ל-c5).

כאשר כלי מבצע הכאה, "x" מוכנס מיד לפני משבצת היעד. לדוגמה, **Bxe5** (הרץ מכה את הכלי ב-e5). כאשר רגלי מבצע הכאה, העמודה ממנה יצא הרגלי משמשת לזיהוי הרגלי. לדוגמה, **exd5** (הרגלי על עמודה e מכה את הכלי ב-d5).

הכאה דרך הילוכו מסומנת על ידי ציון עמודת היציאה של הרגלי המכה, ה-"x", ומשבצת היעד (לא המשבצת של הרגלי שהוכה). לעיתים מוסיפים גם את הסיומת "ep" המציינת שההכאה הייתה דרך הילוכו. לדוגמה, **exd6 ep**.

כאשר המהלך ברור, הכאת רגלי מתוארת לפעמים על ידי ציון העמודות המעורבות בלבד (**exd** או אפילו **ed**). צורות מקוצרות אלו נקראות לפעמים "סימון אלגברי מקוצר" או "סימון אלגברי מינימלי".

אל מהלך שמציב את המלך של היריב בשח בדרך כלל מצורף הסימן "+". לחלופין, לפעמים משתמשים בדקר (†) או בקיצור "ch". פרסומים מסוימים מציינים שח שנגלה עם קיצור כמו "dis ch", או עם סמל ספציפי. שח כפול מסומן בדרך כלל כמו שח, אך לפעמים מיוצג באופן ספציפי כ-"dbl ch" או "++", במיוחד בספרות שחמט ישנה יותר. פרסומים מסוימים כגון ECO משמיטים כל אינדיקציה לשח.

מט בסיום המהלכים מיוצג על ידי הסימן "#" בסימון פיד"ה סטנדרטי וב-PGN. המילה "mate" (מט) משמשת בדרך כלל במקום; מדי פעם נעשה שימוש בדקר כפול () או סימן פלוס כפול (++), אם כי סימן הפלוס הכפול משמש גם לייצוג שח כפול כאשר מלך מותקף על ידי שני כלי יריב בו זמנית. מט מיוצג על ידי "" (סימן אי-שוויון) באפליקציית השחמט של macOS. בפרסומים ברוסית ובפרסומים לשעבר בברית המועצות, שבהם ההכאות מסומנות ב-":", מט עשוי להיות מיוצג גם ב-"X" או "x".

## הערות שוליים

קטגוריה:מונחים בשחמט
נילי לוטן

**נילי לוטן** (באנגלית: **Nili Lotan**) היא מעצבת אופנה ישראלית-אמריקאית. היא המייסדת והבעלים של "נילי לוטן - סטודיו לעיצוב".

## קריירה

לוטן למדה במכללת שנקר ולאחר מכן עברה עם בעלה לארצות הברית ומאז היא פועלת שם כמעצבת אופנה.

הקריירה של לוטן החלה ב-1980 בניו יורק, עת חָברָה למעצבת סוודרים, ששלחה אותה לדרום מזרח אסיה, כדי לעצב, לעקוב ולפקח על ייצור סוודרים. בהמשך היא נענתה להצעה לעבוד אצל מעצבת הסריגים האמריקאית .

בשנות ה-90 היא עבדה 6 שנים כסגן נשיא לעיצוב בבית האופנה של . ואז עברה לעבוד כמעצבת ראשית של בגדי גברים אצל ראלף לורן ובהמשך הייתה המעצבת הראשית בחברת האופנה - נאוטיקה.

בשנת 2003, כשהיא עדיין עובדת אצל אחרים, החלה לוטן להשיק קולקציה משלה תחת המותג "נילי לוטן" (NILI LOTAN), קולקציה שכללה בעיקר ז'קטים בסגנון צבאי. על חלקם אפשר היה למצוא עליהם תג עם המספר 2609988 שהיה המספר האישי שלה בצבא. ההצלחה דרבנה אותה לפתוח עסק עצמאי והיא ייצרה מגוון שלם של בגדים, בגדי ים ואביזרי אופנה לנשים.

פילוסופיית העיצוב שלה כתובה באותיות גדולות על קיר הסמוך לכניסה לחנות הדגל שלה, בטרייבקה, ניו יורק:

.

לוטן, באמצעות בגדים, מנסה לגרום לאנשים לחשוב על נושאים שחשובים לה, והיא משתפת פעולה, בין היתר עם צלמים ישראליים, כמו: זיו קורן ורענן כהן. באביב 2007, היא עיצבה בגדים מעוטרים במוטיבים של אסדת נפט ומקלעים, שנוצרו בתגובה למלחמת 2006 בלבנון, בסתיו 2008, היא שאבה השראה מההתרסקות הכלכלית בוול סטריט, בשנת 1929, היו לה עיצובים ששאבו השראה מאירוע נפילת חומת ברלין, חומת ההפרדה בירושלים כביש המנהרות ועוד. מאז סתיו 2005 לוטן משלבת בחלק מהבגדים שהיא מעצבת, רקמה בעבודת יד וכן תכשיטים המיוצרים על ידי נשים בדואיות מהיישוב שגב שלום.

לוטן מוכרת את הבגדים המיוחדים שלה בחנויות ברחבי העולם. וכן באמצעות האינטרנט.

בין הידוענים הלובשים בגדים של לוטן ניתן למנות את: פריס הילטון, סנדרה ברנהרד, ליזה מינלי, מרתה סטיוארט, סלינה גומז, קנדל ג'נר, ריהאנה, ג'יג'י חדיד, ג'יזל בונדשן, נטשה פולי, גל גדות, ליידי גאגא גווינת' פאלטרו, היידי קלום, ביונסה מריל סטריפ, דמי מור, הלן האנט, כריסטי טרלינגטון, ג'וליאן מור, וקים קרדשיאן.

בשנת 2021 ספגה לוטן ביקורת על השימוש ב"רקמה פלסטינית" בעיצוביה, דבר שתויג על ידי בלוגרים ופלסטינים כניכוס תרבותי.

## חיים אישיים
לוטן נולדה ביפו וגדלה בנתניה והיא אחת משתי בנותיהם של משה שפירא, עורך דין שעבר לעסקי נדל"ן ושל בוגרת לימודי טקסטיל בהונגריה, אך התמסרה לניהול הבית. שני ההורים ניצולי שואה, שנפגשו במחנה פליטים באוסטריה.

את בעלה הראשון, זאב לוטן, טייס לשעבר בחיל האוויר, הכירה במהלך שירותה הצבאי כקצינת ח"ן בבסיס חיל האוויר בסיני. ב־1980, לאחר שסיימה מגמת עיצוב אופנה בשנקר, נסעו השניים לארצות הברית כי הוא למד באוניברסיטה מקומית. במרוצת השנים נולדו להם שלושה ילדים: אלי, יונתן ומיה.

מאז 2011 לוטן נשואה לזמר, היוצר והגיטריסט דייוויד ברוזה.

## קשר לישראל
לוטן ודייוויד ברוזה מתגוררים בניו יורק, אך רואים בישראל את ביתם השני. לאחר טבח שבעה באוקטובר, לוטן רתמה את הרשתות החברתיות לטובת ישראל וכן פתחה בגיוס כספים לטובת תושבי עוטף עזה.

## הערות שוליים

קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:מעצבות אופנה ישראליות
קטגוריה:מעצבי אופנה ישראלים
קטגוריה:בוגרות מכללת שנקר
קטגוריה:בוגרי מכללת שנקר
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פנג בין

**פנג בין** (בסינית: **冯彬**; נולדה ב-3 באפריל 1994) היא אתלטית סינית, סגנית האלופה האולימפית (פריז 2024), אלופת עולם (יוג'ין 2022) בזריקת דיסקוס.

## ביוגרפיה
### 2016
באולימפיאדת ריו דה ז'ניירו שנערכה באוגוסט סיימה במקום שמיני בזריקת דיסקוס בתוצאה של 63.06 מטר.

### 2017
באליפות העולם שנערכה באוגוסט בלונדון שבממלכה המאוחדת סיימה במקום שמיני בזריקת דיסקוס בתוצאה של 61.56 מטר.

### 2018
#### סגנית אלופת משחקי אסיה
במשחקי אסיה שנערכו באוגוסט בג'קרטה שבאינדונזיה זכתה במדליית כסף בזריקת דיסקוס בתוצאה של 64.25 מטר.

### 2019
#### אלופת אסיה
באליפות אסיה שנערכה באפריל בדוחה שבקטר זכתה במדליית זהב בזריקת דיסקוס בשיא אליפות חדש של 65.36 מטר.

באליפות העולם שנערכה באוקטובר בדוחה סיימה במקום חמישי בזריקת דיסקוס בתוצאה של 62.48 מטר.

### 2021
באולימפיאדת טוקיו שנערכה ביולי-אוגוסט סיימה במקום 17 בזריקת דיסקוס בתוצאה של 60.45 מטר.

### 2022
באליפות העולם שנערכה ביולי ביוג'ין שבאורגון, ארצות הברית, זכתה במדליית זהב בזריקת דיסקוס בשיא אישי חדש של 69.12 מטר, לפני סנדרה פרקוביץ' מקרואטיה (68.45 מטר) וולארי אולמן מארצות הברית (68.30 מטר).

### 2023
#### אלופת אסיה
באליפות אסיה שנערכה ביולי בבנגקוק שבתאילנד זכתה במדליית זהב בזריקת דיסקוס בתוצאה של 66.42 מטר.

#### מדליית ארד באליפות עולם
באליפות העולם שנערכה באוגוסט בבודפשט שבהונגריה זכתה במדליית ארד בזריקת דיסקוס בתוצאה של 68.20 מטר, אחרי לאולאוגה טאוסאגה (69.49 מטר) וולארי אולמן (68.61 מטר), שתיהן מארצות הברית.

#### אלופת משחקי אסיה
במשחקי אסיה שנערכו באוקטובר בהאנגג'ואו שברפובליקה העממית של סין זכתה במדליית זהב בזריקת דיסקוס בשיא תחרות חדש של 67.93 מטר.

### 2024
באולימפיאדת פריז זכתה במדליית כסף בזריקת דיסקוס בתוצאה של 67.51 מטר, אחרי ולארי אולמן (69.50 מטר), ולפני סנדרה פרקוביץ' (67.51 מטר).

### 2025
באליפות אסיה שנערכה במאי בג'ומי שבדרום קוריאה במאי זכתה במדליית זהב בתוצאה של 61.90 מטר, לפני סובנראט אינסאנג מתאילנד (57.68 מטר) וננאקה קורי מיפן (56.48 מטר).

באליפות העולם שנערכה בספטמבר בטוקיו סיימה במקום שביעי בזריקת דיסקוס בתוצאה של 65.28 מטר.

## שיאים אישיים
### אצטדיון
* זריקת דיסקוס: 69.12 מטר (2022)

## קישורים חיצוניים

קטגוריה:אלופות עולם באתלטיקה
קטגוריה:זורקות דיסקוס
קטגוריה:אתלטיות סיניות
קטגוריה:אתלטיות באולימפיאדת ריו דה ז'ניירו (2016)
קטגוריה:זורקות דיסקוס באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:סינים באולימפיאדת פריז (2024)
קטגוריה:זוכות מדליית כסף אולימפית מסין
קטגוריה:זוכות מדליית כסף אולימפית: אתלטיקה
קטגוריה:סיניות שנולדו ב-1994
ברנרד מרכוס

**ברנרד (ברני) מרכוס** (באנגלית: **Bernard Marcus**; 12 במאי 1929 – 4 בנובמבר 2024) היה מיליארדר יהודי אמריקאי שהקים את רשת הקמעונאות האמריקאית הום דיפו. בנוסף הקים את המכון הישראלי לדמוקרטיה.

## ביוגרפיה
ברנדר מרכוס נולד ב־12 במאי 1929 בניוארק ניו ג'רזי, להורים שהיגרו מרוסיה. משפחתו הייתה דלת אמצעים ולכן, לא התאפשר לו ללכת ללמוד לימודי רפואה כפי שחלם. במקום זאת, נרשם ללימודי רוקחות באוניברסיטת ראטגרס.

בהתחלה עבד בבית מרקחת, אבל הוא העדיף לעבוד בעבודה ניהולית. הוא עבד בכמה עבודות, עד שהגיע לעבוד ב-Handy Dan Improvement Centers בתור מנכ"ל. בשנת 1978 החליט הדירקטוריון לפטר את מרקוס ועוד עובד אלמוני בחברה, ארתור בלאנק. באותה שנה הם הקימו ביחד את רשת "הום דיפו". בראשית דרכה של הרשת, הם שילמו לאנשים דולר אחד לכל קונה שיבוא לחנות. הרשת הייתה אחת החברות הראשונות ששיווקה מוצרים להכנה בשיטת "עשה זאת בעצמך".

ב-1991 הקים את המכון הישראלי לדמוקרטיה. עד היום הוא התורם העיקרי של המכון, לפחות 40% מהתקציב בכל שנה. כאשר המכון לא מצליח לגייס את השאר, הוא משלים את החסר. חלק מתרומות שלו למכון שימשו לבניית בניין למכון בשכונת טלביה.

ב-2016 ברנרד ואשתו בילי תרמו את הכסף הנדרש להקמת מרכז שירותי הדם הלאומי של מד"א.

ברנרד תמך בדונלד טראמפ בכל שלושת סבבי מערכות בחירות, והיה אחד התורמים הגדולים שלו.

בנוסף, תרם להקמת "אקווריום ג'ורג'יה" בארצות הברית.

הוא הקים עמותה שעוסקת בשיפור נגישות לנכים ובחינוך.

ברנרד מרכוס היה נשוי בראשונה לרות ראדוס, נולדו להם שני ילדים. אשתו השנייה היא בילי מרכוס, שלו יש ממנה בן חורג. הוא הודיע שהוא לא ישאיר הרבה כסף לילדים שלו, במקום זאת הוא יתרום את כל כספו לעמותה שהקים.

ברנרד נפטר ב-4 בנובמבר 2024 בגיל 95, בביתו בעיר בוקה רטון מסיבות טבעיות.

## קישורים חיצוניים

#### כתבות
* 
* 

## הערות שוליים

קטגוריה:מנהלים אמריקאים
קטגוריה:נדבנים יהודים אמריקאים
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1929
קטגוריה:אמריקאים שנפטרו ב-2024
פייר בולאנז'ה

**פייר בולאנז'ה** (בצרפתית: **Pierre Boulanger**; נולד ב-1987) הוא שחקן צרפתי.

## ביוגרפיה
בולאנז'ה נולד בפריז.

ב-2003 שיחק בתפקיד הראשי, של הנער היהודי מומו, בסרט "מר איברהים". על תפקידו בסרט זכה בפרס בפסטיבל הסרטים בשיקגו.

ב-2008 שיחק בסרט "Nos 18 ans" העוסק בחבורת נערים בצרפת הנערכים לבחינת הבגרות, גילם את מושא אהבתה של סלינה גומז בסרט "מונטה קרלו" והופיע בסרט "שבעה ימים באנטבה".

בתיאטרון הופיע בין היתר במחזה "דון ז'ואן". הוא גם עוסק בדיבוב ודיבב לצרפתית את דמותו של הנסיך (ביגלומו של סם קלפלין) בסרט "שלגייה והצייד".

## קישורים חיצוניים

קטגוריה:שחקני קולנוע וטלוויזיה צרפתים
קטגוריה:מדבבים צרפתים
קטגוריה:צרפתים שנולדו ב-1987
גוקש דומרזו

**גוּקש דומרזו** (נולד ב-29 במאי 2006) הוא שחמטאי הודי בדרגת רב-אמן, המחזיק בתואר אלוף העולם בשחמט. הוא השחמטאי השלישי הכי צעיר אי פעם שזכה בתואר רב-אמן, הצעיר ביותר שהגיע למד כושר 2750, השלישי הכי צעיר שהשתתף בתחרות המועמדים והצעיר ביותר שניצח באליפות העולם בשחמט.

## ביוגרפיה
גוקש נולד בצ'נאי שבהודו. אביו רג'יניקנט הוא מנתח אא"ג ואמו פדמקומארי היא מיקרוביולוגית. גוקש למד לשחק שחמט בגיל 7. בשנת 2017, התפטר אביו מעבודתו כדי ללוות את גוקש לטורנירי שחמט ברחבי העולם ואמו הפכה למפרנסת היחידה. בעקבות ההוצאות הרבות, התמודדה משפחתו בשנים 2017–2018 בקשיים פיננסיים ובתקופה זו סייעו חברי הוריו במימון, תמיכה עליה דיבר לעיתים קרובות מאז. גוקש פרש מבית הספר בכיתה ד', על מנת להתמקד בשחמט. בהמשך בעקבות הצלחותיו ולאחר שכישרונו יוצא הדופן זכה להכרה, התאפשר מימון ההוצאות בעזרת הפרסים הכספיים וביוזמות למימון המונים.

## קריירה
ב-2015 זכה באליפות אסיה לבתי ספר.
ב-2018 זכה באליפות העולם לנוער עד גיל 12, ובנוסף זכה בחמש מדליות זהב באליפות אסיה לנוער לשנת 2018.

במרץ 2018 זכה בתואר אמן בין-לאומי.

ב-15 בינואר 2019 זכה בתואר רב-אמן, כשהוא בן 12 בלבד. ובכך הפך לשחקן השני הכי צעיר שזכה בתואר. הוא כמעט עקף את סרגיי קריאקין כרב-האמן הצעיר ביותר אי פעם, אך "החמיץ" את השיא בשבעה עשר ימים.

באוגוסט 2022 החל את אולימפיאדת השחמט ה-44 עם 8/8, הוא סיים עם 9/11 עם רמת ביצוע של מד כושר 2867, וזכה במדליית זהב על הלוח הראשון.

באוגוסט 2023 הגיע למד כושר 2750 ובכך הפך לשחקן הצעיר ביותר אי פעם שהגיע לדירוג זה. באותו חודש השתתף בגביע העולם בשחמט והגיע עד לשלב רבע הגמר.

בדצמבר 2023 העפיל לתחרות המועמדים 2024 בזכות זה שסיים ראשון מבין מי שטרם העפיל לתחרות המועמדים בסבב תחרויות פיד"ה 2023  והפך לשחקן השלישי הצעיר ביותר שעשה זאת, כשלפניו רק בובי פישר ומגנוס קרלסן.

באפריל 2024 השתתף בתחרות המועמדים וסיים במקום הראשון עם 9 נקודות מתוך 14. בכך הפך גוקש לשחקן הצעיר ביותר שמנצח בתחרות המועמדים. בעקבות זכייתו בתחרות המועמדים עלה לשחק אל מול אלוף העולם המכהן דינג לירן וניצח אותו, בכך היה אלוף העולם בשחמט לשנת 2024 ואלוף העולם לשחמט הצעיר ביותר אי פעם.

ביוני 2025 השתתף בתחרות העל בנורווגיה וסיים במקום השלישי לאחר מגנוס קרלסן ופביאנו קרואנה.
## גוקש דומרזו באולימפיאדת השחמט
בין השנים 2022–2024 השתתף גוקש ב-2 אולימפיאדות שחמט:

## מבחר תחרויות בהן השתתף
* אליפות העולם בשחמט 2024
* תחרות המועמדים 2024
* תחרות העל סופר יונייטד קרואטיה מהיר ובזק 2025
* תחרות העל טאטא סטיל 2025
* התחרות השווייצרית הגדולה של פיד"ה 2025

## קישורים חיצוניים

* פרופיל שחמטאי ב-chess.com

## הערות שוליים

2024 04
קטגוריה:אלופי עולם בשחמט
קטגוריה:רבי-אמנים הודים
קטגוריה:ילדי פלא בשחמט
קטגוריה:הודים שנולדו ב-2006
קטגוריה:שחמטאי נוער
אי שם בבקעה

"**אי שם בבקעה**" הוא שיר שנכתב על ידי נח ורשואר והולחן על ידי אלה מילך-שריף ובוצע על ידי צוות הווי פיקוד המרכז והסולנית רוחמה רז בשנת 1973.

## רקע לכתיבת השיר ותוכנו
השיר נכלל בתוכניתה של צוות הווי פיקוד המרכז, "פרצופים צוחקים", שיצאה בסוף 1973, מיד לאחר מלחמת יום הכיפורים. הסולנית בשיר היא רוחמה רז. העיבוד המוזיקלי לשיר (כמו לכל שירי התקליט), הוא של יוסי הורביץ.

בשיר מתואר יישוב בבקעת הירדן שבו שורה הרמוניה ושלווה, אך יחד עם זאת מנגד מתוארים גדרות תיל ואווירת מלחמה מסביב.
זהו השיר הראשון שמילך-שריף הלחינה והוא זה שהזניק את הקריירה שלה. מילך-שריף הלחינה עשרות יצירות מוזיקליות ובשנת 2005 זכתה בפרס ראש הממשלה למלחינים.

השיר צעד במצעדי הפזמונים השבועיים של הגל הקל במרץ 1974. הוא שהה במצעד שמונה שבועות והגיע בשיאו למקום הרביעי.

## קישורים חיצוניים
* 

## הערות שוליים

קטגוריה:שירי רוחמה רז
קטגוריה:שירי להקות צבאיות
קטגוריה:שירים בעברית
קטגוריה:שירים על מקומות
קטגוריה:בקעת הירדן
זיזי טייב

**זיזי טייב** שמו האמיתי היה **לאון יהודה טייב** (בצרפתית: **Zizi Taïeb**; 19 בספטמבר 1916 – 27 ביולי 1988) היה שחיין ושחקן כדורמים יהודי-תוניסאי וניצול שואה. אלוף צרפת (1934) ואלוף תוניסיה במשחה ל-100 מטר גב.

## קורות חיים
טייב נולד וגדל בתוניס. אחיו ג'ילברט, שחיין מצטיין, אלוף צרפת בשחייה. הוא התאמן בקבוצת מכבי תוניס בהדרכתו של הנרי שייפר והצטיין בכל שלושת הסגנונות באותה העת, חופשי, גב וחזה.

### 1933
באליפות תוניסיה שנערכה בשנת 1933 זכה במדליית כסף במשחה ל-100 מטר גב בתוצאה של 1:20, אחרי אמיל טייב

### 1934
באליפות תוניסה ובאליפות צפון אפריקה זכה במדליית זהב במשחה ל-100 מטר גב. באליפות צרפת שנערכה באותה שנה זכה במדליית זהב במשחה ל-100 מטר גב בתוצאה של 1:17.8 דקות.

### 1935
אלוף תוניסיה ואלוף צפון אפריקה בשנת 1935 במשחה ל-100 מטר גב. באליפות צרפת שנערכה בשנת 1935 זכה במדליית כסף במשחה ל-100 מטר גב בתוצאה של 1:18.1 דקות. אותה שנה קבע במשחה זה שיא של 1:16.6 דקות.
#### כדורמים
בשנת 1935 הוביל את קבוצתו בכדורמים ""Cercle Des Nageurs de Tunis" ("מעגל השחיינים של תוניס") כקפטן לזכייה באליפות תוניסיה בכדורמים לאחר 13 שנים ברציפות שבהן זכתה קבוצת "Sirènes Triton", ביחד עם השוער מוריס בלאיש (19), גסטון חג'ג' (22), אדמון "בובי" ביסמוט (22), ג'ילברט נעים (18), אנרי ביסמוט (21), וג'ילברט טייב הצעיר שבקבוצה (14).

### 1936
באליפות תונסיה וצפון אפריקה בשנת 1936 זכה במדליית זהב ובאליפות צרפת זכה במדליית כסף. למרות שהיה אמור להשתתף במשחקים האולימפיים בברלין הוא נעדר מהם ללא סיבה ידועה.

### 1938
באליפות תוניסה וצפון אפריקה בשנת 1938 הוא זכה במדליית זהב במשחה ל-100 מטר גב ובאליפות צרפת אותה שנה זכה במדליית כסף במשחה זה בתוצאה של 1:15.2 דקות. נוסף לכך, באליפות צפון אפריקה הוא זכה גם במדליית ארד במשחה ל-200 מטר חזה, אחרי פרדי בן סעד.

במלחמת העולם השנייה הגרמנים שכבשו את תוניסיה, מינו אותו לממונה על עובדי הכפייה בביזרטה בצפונה של המדינה.

טייב השתתף בתחרויות שחייה ובמשחקי כדורמים עד לשנת 1952 וזכה באליפויות תוניסיה במשחים רבים.

בשנות ה-60 היגר לצרפת, בעקבות המשבר הכלכלי בתוניסיה.

טייב נפטר ב-27 ביולי 1988

## קישורים חיצוניים

* Zizi Leon Taieb 
* 
* 
* בספורט, באתר הארץ, 12 באוקטובר 1934
* 
* 
* Moez Mahouachi, Histoire de la natation et du Water-Polo En Tunisie 

## הערות שוליים

קטגוריה:שחיינים תוניסאים
קטגוריה:ספורטאים יהודים תוניסאים
קטגוריה:ספורטאים יהודים צרפתים
קטגוריה:שחייני גב
קטגוריה:שחייני חזה
קטגוריה:שחייני חופשי
קטגוריה:ספורטאים יהודים בשואה
קטגוריה:ניצולי השואה: תוניסיה
מרגו

קטגוריה:שמות משפחה
קטגוריה:שמות פרטיים
קטגוריה:שמות פרטיים שמקורם באבני חן
סוכר דקלים

**סוכר דקלים** הוא ממתיק המופק מכל זן של עצי הדקל. אף שלסוכרים מדקלים שונים עשויים להיות הרכבים מעט שונים, כולם מעובדים באופן דומה וניתן להשתמש בהם לסירוגין.

## סוגי סוכר דקלים
המינים המרכזיים להפקת סוכר הדקלים הם דקלי התמר, הניפה , הארנגה  ודקלי הקוקוס. מין נוסף של דקל ממנו ניתן להפיק את הסוכר הוא דקל הפלמירה (*Borassus* spp) הגדל באפריקה, אסיה וגינאה החדשה. לעץ שימושים רבים, כגון סכך, ייצור כובעים, עץ, חומרי כתיבה ומוצרי מזון. סוכר הדקלים מופק ממוהל (טודי) מהפרחים.

ישנם שני מינים של תמר המייצרים סוכר דקלים: תמר מצוי ותמר הודי . התמר המצוי נפוץ בים התיכון ובמזרח התיכון, בעוד התמר ההודי הוא יליד אסיה, בעיקר פקיסטן והודו. את העצים מגדלים בעיקר לתמרים ולסוכר דקלים המיוצר מהמוהל של העץ.

דקל הניפה  מקורו בחופים ובאזורים הטרופיים של האוקיינוס ההודי והשקט. זהו עץ הדקל היחיד שגדל במנגרובים . רק העלים והפרחים שלו מסוגלים לצמוח מעל המים. סוכר דקלים עשוי מהמוהל שלו, העשיר בסוכר.

הארנגה  מקורו באזורי החוף והטרופיים של אסיה, בעיקר סין, מלזיה ואינדונזיה. המוהל המשמש לייצור סוכר דקלים מכונה בהודו "גור" ובאינדונזיה "גולה ארן".

דקל הקוקוס מניב סוכר מהמוהל של פרחיו. הוא גדל באזורי החוף של האוקיינוס ההודי והשקט. הספקים העיקריים הם תאילנד, אינדונזיה והפיליפינים.

## הפקה
[ממוזער|הרתחת מוהל דקלים לשם הכנת סוכר דקלים מסורתי בכפר במערב [סומטרה שבאינדונזיה.]]
סוכר דקלים מיוצר על ידי הרתחת המוהל עד שהוא נעשה סמיך. את המוהל המבושל ניתן למכור כסירופ דקלים. הוא נמכר בבקבוקים או בקופסאות ונוטה להתעבות ולהתגבש עם הזמן. את המוהל המבושל אפשר גם להפוך למוצק ולמכור כלבנים או עוגות. צבעו יכול לנוע בין חום זהוב לחום כהה או כמעט שחור, כמו "גולה ארן" האינדונזית.

## שימושים
סוכר דקלים הוא מרכיב במאכלים מתוקים ומלוחים המשמשים ברחבי אסיה, המזרח התיכון וצפון אפריקה.

## וריאציות של סוכר דקלים
סוכר הדקלים ידוע בשמות ובגרסאות רבות בהתאם למרכיב שלו, שיטת הייצור או האזור בו הוא גדל. באינדונזיה הוא ידוע כ"סוכר ג'אווה" (gula jawa) ובמלזיה הוא מוכר כ"סוכר מלקה" (gula melaka).

ה"גולה מלקה" מופק ממוהל ניצני פרחי הקוקוס, ולעיתים מדקלים אחרים. הוא עשוי להיות דחוס ודביק. באנגלית הוא ידוע בשם "Macca sugar", כנראה משום שמקורו במדינת מלאקה שבמלזיה (במלאית: "Melaka"). באופן מסורתי, "גולה מלקה" מיוצר על ידי מיצוי המוהל מניצן הפרחים של עץ קוקוס. מספר חריצים נחתכים לתוך הניצן שאליו נקשר סיר שנועד לאסוף את המוהל. לאחר מכן מבשלים את המוהל עד שהוא מסמיך, ומוזגים את המוהל לתוך צינורות במבוק באורך 8–10 סנטימטרים. מניחים לו להתמצק ולהפוך לגושי עוגה גליליים. בשל העבודה הרבה הכרוכה בייצור, הוא עלותו יקרה יותר מסוכר הקנים.

סוכר מלקה משמש בכמה מנות מלוחות, אבל בעיקר בקינוחים ובעוגות המקומיות של אזור דרום מזרח אסיה.

## קישורים חיצוניים

## הערות שוליים

קטגוריה:סוכרים
קטגוריה:ממתיקים
קטגוריה:מגדנאות
קטגוריה:חומרי טעם וריח
איימו קויבונן

**איימו אלן קויבונן** (17 באוקטובר 1917 - 12 באוגוסט 1989) היה חייל פיני במלחמת ההמשך, והמקרה הראשון המתועד של חייל שפעל תחת מינון יתר של מתאמפטמין במהלך קרב.

## ביוגרפיה

איימו אלן קויבונן נולד באלסטארו, הדוכסות הגדולה של פינלנד, ב-17 באוקטובר 1917 לפרנס ויטורי קויבונין ואנה סופיה קויבונים. איימו היה הבכור מתוך שישה ילדים.

## מלחמת ההמשך

קויבונן היה חייל פינלנדי, שהוצב לפטרול סקי ב-15 במרץ 1944 יחד עם כמה חיילים פינלנדים אחרים. ביום השלישי למשימתם, ב-18 במרץ, הקבוצה הותקפה והוקפה על ידי כוחות סובייטים, מהם הצליחו להימלט. קויבונן התעייף לאחר שגלש מרחק רב אך לא היה באפשרותו לעצור. הוא נשא את כל אספקת הסיור שלו של פרוויטין, או מתאמפטמין, שהונפקו על ידי הצבא, חומר ממריץ ששימש לסייע לחיילים להישאר ערים בזמן משמרת. הוא צרך את אספקת הפרוויטין בשלמותה (כ-30 כדורים), והיה לו פרץ קצר של אנרגיה, אך עד מהרה החל להזות ובסופו של דבר איבד את ההכרה. קויבונן שחזר בהמשך שהתעורר למחרת בבוקר, לבד וללא אספקה. במהלך הימים הבאים, הוא שוב נמלט מכוחות סובייטיים, נפצע ממוקש נגד אדם ושהה בתעלה שבוע כשהוא ממתין לעזרה. לאחר שגלש יותר מ-400 ק"מ (248.5 מיל), הוא נמצא ואושפז בבית חולים סמוך. קצב הלב הנמדד שלו היה כ-200 פעימות לדקה, והוא שקל 43 ק"ג (94.8 פאונד) בלבד. בשבוע בו נעלם קויבונן, הוא התקיים מניצני אורן ומעורבני סיבירי שהוא תפס ואכל נא.

הוא שרד לאחר שנמצא, ונפטר ב-1989 בגיל 71.

## קישורים חיצוניים
* 

## הערות שוליים

קטגוריה:אנשי צבא פינים במלחמת העולם השנייה
קטגוריה:מלחמת החורף: אישים
קטגוריה:ילידי 1917
קטגוריה:נפטרים ב-1989
מקנזי ליטל

**מקנזי ליטל** (באנגלית: **Mackenzie Little**; נולדה ב-22 בדצמבר 1996) היא אתלטית אוסטרלית, פעמיים ברציפות זוכת מדליית ארד באליפות עולם (בודפשט 2023, טוקיו 2025) וסגנית אלופת חבר העמים הבריטי (ברמינגהאם 2022) בהטלת כידון.

## ביוגרפיה
ליטל נולדה ברוצ'סטר שבוויטוריה, אוסטרליה. בצעירותה התחרתה בהטלת כידון, בריצת 400 מטר משוכות ובקרב שבע.

### 2013
#### אלופת עולם עד גיל 18
באליפות העולם עד גיל 18 שנערכה ביולי בדונצק שבאוקראינה זכתה במדליית זהב בהטלת כידון בשיא אליפות חדש של 61.47 מטר.

### 2021
באולימפיאדת טוקיו שנערכה באוגוסט סיימה במקום שמיני בהטלת כידון בתוצאה של 59.96 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בהטלת כידון בשיא אישי חדש של 63.22 מטר.

#### סגנית אלופת חבר העמים הבריטי
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהטלת כידון בשיא אישי חדש של 64.27 מטר.

### 2023
#### מדליית ארד באליפות עולם
באליפות העולם שנערכה באוגוסט בבודפשט שבהונגריה זכתה במדליית ארד בהטלת כידון בתוצאה של 63.38 מטר, אחרי הארוקה קיטגוצ'י מיפן (66.73 מטר) ופלור רואיס מקולומביה (65.47 מטר).

### 2024
באולימפיאדת פריז סיימה במקום 12 בהטלת כידון בתוצאה של 60.32 מטר.

### 2025
באליפות העולם שנערכה בטוקיו שביפן זכתה במדליית ארד בהטלת כידון בתוצאה של 63.58 מטר, אחרי חולייסי אנגולו מאקוודור (65.12 מטר) ואנטה סייטינה מלטביה (64.64 מטר).

## שיאים אישיים
* הטלת כידון: 66.27 מטר (2024)

## קישורים חיצוניים

קטגוריה:מטילות כידון
קטגוריה:אתלטיות אוסטרליות
קטגוריה:אתלטיות באולימפיאדת טוקיו (2020)
קטגוריה:מטילות כידון באולימפיאדת טוקיו (2020)
קטגוריה:משתתפות אוסטרליות באולימפיאדת טוקיו (2020)
קטגוריה:משתתפות אוסטרליות באולימפיאדת פריז (2024)
קטגוריה:אתלטיות באולימפיאדת פריז (2024)
קטגוריה:אוסטרליות שנולדו ב-1996
פלוריקה בגדאסאר

**פלוריקה בגדאסאר** (ברומנית: **Florica Bagdasar**: 24 בינואר 1901 - 19 בדצמבר 1978) הייתה רופאה פסיכותרפיסטית, פוליטיקאית רומנייה, האישה הראשונה שהתמנתה לתפקיד שר בממשלת רומניה.

בגדאסאר נולדה בביטולה, שבצפון מקדוניה, אז באימפריה עות'מאנית, בת של המהנדס ומורה למתמטיקה סטריה צ'יומטי ושל אנאסטסיה פאפאהאג'י, שניהם ממוצא ארומני.

לאחר מלחמות הבלקנים משפחת צ'יומטי עברה לרומניה, שם עבד האב כמהנדס. פלוריקה התחילה לימודים במכון פומפיליאן, אך במהלך מלחמת העולם הראשונה, לאחר כיבוש בוקרשט על ידי הגרמנים, נאלצה לקטוע אותם ולעבור עם משפחתה לאזור שטרם נכבש. היא המשיכה בלימודיה ברומן ולאחר סיומם, ב-1920, נרשמה לפקולטה לרפואה באוניברסיטת בוקרשט. לאחר סיום לימודי הרפואה והתמחות כרופא מנתחת, נישאה לדומיטרו בגדאסאר, גם הוא רופא ממוצא ארומני. הזוג הצעיר נסע להתמחות בארצות הברית, באוניברסיטת הרווארד. לבני הזוג בגדאסאר נולדה בת, מי שעתידה להיות המתמטיקאית אלכסנדרה בלו, רעייתו של סול בלו.

סוף חייה של פלוריקה בגדאסאר תואר בספר "דצמבר של הדקאן", שכתב חתנה, סול בלו.

## קישורים חיצוניים

## הערות שוליים

קטגוריה:רופאים רומנים
קטגוריה:בוגרות אוניברסיטת הרווארד
קטגוריה:קומוניסטים רומנים
קטגוריה:שרי הבריאות של רומניה
קטגוריה:ילידות 1901
קטגוריה:רומנים שנולדו ב-1901
קטגוריה:נפטרות ב-1978
קטגוריה:רומנים שנפטרו ב-1978
דרבי היריבות הנצחיות (כדורסל)

[ממוזער|[אואקה ארנה, אולמה של פנאתינאיקוס, במהלך משחק בין הקבוצות בגמר הליגה היוונית 2008]]
[ממוזער|[היכל השלום והאחווה, אולמה של אולימפיאקוס]]

**דרבי היריבות הנצחיות** (ביוונית: **Ντέρμπι των αιωνίων αντιπάλων**), המכונה גם **אם כל הקרבות** (ביוונית: **Μητέρα των μαχών**), הוא הדרבי של אטיקה (אתונה ופיראוס) בכדורסל, בין אולימפיאקוס לפנאתינאיקוס. שני המועדונים הם המצליחים ביותר ביוון בפער גדול, כשזכו ביחד ב-53 מתוך 83 אליפויות יוון (39 לפנאתינאיקוס ו-14 לאולימפיאקוס), ב-32 מתוך 49 גביעים (20 לפנאתינאיקוס ו-12 לאולימפיאקוס) ובתשע אליפויות יורוליג (6 לפנאתינאיקוס ו-3 לאולימפיאקוס). היריבות בין המועדונים מתקיימת גם בכדורגל (ראו דרבי היריבות הנצחיות), ונחשבת לאחת המרגשות בעולם הכדורסל.

## היסטוריה
### יריבות תרבותית
היריבות בין שני מועדוני הספורט, אולימפיאקוס ופנאתינאיקוס, מיוחסת למספר הבדלים חברתיים, תרבותיים ואזוריים. פנאתינאיקוס מגיעה ממרכז אתונה ונחשבה לנציגת החברה והתרבות האתונאית הישנה ובני המעמד הגבוה, ואילו אולימפיאקוס מגיעה מפיראוס וייצגה את מעמד הביניים של הסוחרים בנמל ואת מעמד הפועלים. עם זאת, ייצוג מעמדי זה נשחק עם השנים, וכיום לשני המועדונים קהל אוהדים המייצג את חברי כל המעמדות החברתיים.

### יריבות בכדורסל
פנאתינאיקוס ואולימפיאקוס הן שתי קבוצות הכדורסל המצליחות ביותר ביוון, והן זכו יחדיו ברוב האליפויות והגביעים במדינה (53 מתוך 83 אליפויות, 39 לפנאתינאיקוס ו-14 לאולימפיאקוס; 32 מתוך 49 גביעים, 20 לפנאתינאיקוס ו-12 לאולימפיאקוס). הקבוצות נחשבות גם למצליחות בזירה האירופית, כשמאז  זכו השתיים יחד בתשע אליפויות יורוליג (6 לפנאתינאיקוס ו-3 לאולימפיאקוס).

הקבוצות נפגשו ב-11 משחקי גמר גביע (7–4 לפנאתינאיקוס) ובשלושה משחקים בפיינל פור היורוליג (ניצחונות לאולימפיאקוס ב- ו- וניצחון לפנאתינאיקוס ב-).

## סטטיסטיקה
### תארים

### ראש בראש

### שיאים
;ניצחון הליגה הגדול ביותר
*פנאתינאיקוס: 86–55, אואקה ארנה, 13 בפברואר 2005
*אולימפיאקוס: 73–38, היכל השלום והאחווה, 19 במאי 1996

;ניצחון הגביע הגדול ביותר
*פנאתינאיקוס: 81–51, היכל השלום והאחווה, 13 באוקטובר 2005
*אולימפיאקוס: 110–68, אצטדיון פאנאתינאיקו, 1 ביוני 1977

;ניצחון היורוליג הגדול ביותר
*פנאתינאיקוס: 90–83, אואקה ארנה, 9 בנובמבר 2018
*אולימפיאקוס: 101–73, היכל השלום והאחווה, 17 במרץ 2022

;רצף ניצחונות הליגה הארוך ביותר
*פנאתינאיקוס: 5, 2005/06–2006/07
*אולימפיאקוס: 7, 2021/22–2022/23

;רצף ניצחונות הגביע הארוך ביותר
*פנאתינאיקוס: 6, אוקטובר 2003 – פברואר 2009
*אולימפיאקוס: 3, יולי 1965 – יולי 1969, מאי 1953 – אוגוסט 1960

## אישים בשני המועדונים
### שחקנים
[ממוזער|[דינו ראדג'ה]]
[ממוזער|[ואסיליס ספאנוליס]]
[ממוזער|[קוסטאס סלוקאס]]

### מאמנים
* קוסטאס מורוזיס
* קוסטאס אנסטסאטוס
* מיכאליס קיריציס (היה גם שחקן בפנאתינאיקוס)
*  לפטריס סובוטיץ'
* מילאן מיניץ' (עוזר מאמן ומאמן באולימפיאקוס, עוזר מאמן בפנאיתינאיקוס)

### אישים ששיחקו בקבוצה אחת ואימנו בשנייה
* פאידון מת'איו (שחקן בפנאתינאיקוס ומאמן באולימפיאקוס)
* פנאיוטיס יאנאקיס (שחקן בפנאתינאיקוס ומאמן באולימפיאקוס)

## ראו גם
* דרבי היריבות הנצחיות
* אולימפיאקוס (כדורסל)
* פנאתינאיקוס (כדורסל)

## הערות שוליים

קטגוריה:אולימפיאקוס (כדורסל)
קטגוריה:פנאתינאיקוס (כדורסל)
קטגוריה:יוון: כדורסל
קטגוריה:יריבויות בספורט
חיים פרי (אמן)

**חיים פרי** (13 באפריל 1944 – 14 בפברואר 2024) היה פסל, קולנוען ואמן רב-תחומי ישראלי. רוב פסליו מוצבים ברחבי קיבוץ ניר עוז שבו התגורר ובגן הפסלים שייסד.

פרי נחטף לרצועת עזה במהלך הטבח בניר עוז, במסגרת טבח שבעה באוקטובר. ב-3 ביוני 2024 הודיע דובר צה"ל כי פרי נרצח בהיותו חטוף, וגופתו הוחזקה בידי ארגון הטרור חמאס ברצועת עזה עד לחילוצה כעבור חודשיים, ב-20 באוגוסט 2024.

## ביוגרפיה
חיים פרי נולד בשכונת בורוכוב בגבעתיים לנחמה לבית שטרוכליץ ולגרשון פרייברג, ילידי בנדין שבחבל זגלמביה בפולין שעלו לארץ ישראל ב-1933. למד בבית הספר היסודי בורוכוב ובתיכון קלעי בגבעתיים. בגיל 18 הגיע פרי לקיבוץ ניר עוז עם גרעין צבר של השומר הצעיר. עבד כמסגר במוסך, למד לעבוד עם ברזל ומתכות והחל ליצור פסלים.

כלוחם השתתף פרי ב במלחמת ששת הימים.

בשנת 1976 זכה בפרס מטעם מחלקת התרבות של הקיבוץ הארצי על כתיבת התסריט "מונולוג".

בשנת 1999 ייסד את גלריית "הבית הלבן" וגן פסלים הנמצאים באמצע השדות בין הקיבוצים נירים וניר עוז. ערך סיורים "אומנות על הגדר" – תפר ישראל עזה.

בשנת 2019 השתתף בסרט "מקלטים" בבימויה של רחל אלברט. הסרט עוסק בחייה של החברה הישראלית תחת שגרת חירום והוקרן בפסטיבל בין-לאומי לנשים בסינמטק ירושלים בסוף דצמבר 2023.

במשך שנים התנדב פרי בעמותת בדרך להחלמה.

### החטיפה לעזה
ממוזער|פוסטר בספרייה הלאומית הקורא להחזרתו של חיים פרי, מתוך המיצב "לכל חטוף יש סיפור משלו, לכל חטופה יש סיפור משלה"
ממוזער|הפוסטר של חיים פרי במיצב למען החטופים ברמת גן

במהלך טבח שבעה באוקטובר נחטף לרצועת עזה על ידי מחבלי החמאס.

אמני קריית אונו אצרו תערוכת מחווה לחיים פרי שנחטף מניר עוז בשם "הבית". בינואר 2024 הוצגה בשלוחת המכון הצרפתי בישראל תערוכתה של עפרה אייל באצירת רוית הררי "צל הרים" כמחווה של אהבה ודאגה לפרי.

ב-18 בדצמבר 2023 שודר על ידי החמאס סרטון בו הוא נראה בחיים עם יורם מצגר ועמירם קופר. ב-3 ביוני 2024 פרסם דובר צה"ל כי השלושה נהרגו בעת שהוחזקו בח'אן יונס, ונסיבות מותם נחקרות.

ב-20 באוגוסט 2024 הודיע דובר צה"ל כי גופתו הוחזרה לישראל יחד עם חמש גופות חטופים נוספות, בהם זו של ההיסטוריון אלכס דנציג. פרי נקבר בקיבוצו, ניר עוז.

בדצמבר 2024 הודיע צה"ל כי הם הוצאו להורג על ידי מחבלי חמאס במנהרה בח'אן יונס.

## חיים אישיים
לפרי שני ילדים מנישואיו הראשונים. לאשתו, אסנת, יו"ר קיבוץ ניר עוז, בת מנישואיה הקודמים ולשניהם יחד שני ילדים נוספים. אחיו של בנו ליאור מצד אמו, דניאל דרלינגטון וחברתו, קרולין בול, שהייתה תיירת מגרמניה, נרצחו בטבח בניר עוז בעת שביקרו את המשפחה, כמה שעות לפני שהיו אמורים לעלות על מטוס חזרה לברלין במוצאי שבת. אשתו אסנת נשארה בממ"ד לבד במשך כחמש שעות עד שחולצה.

## ספריו
* **בחצר של סבא מיור**, איורים דב הלר
* **ירנה**, איירה עפרה אייל

## פסלים במרחב הציבורי
* **נטיעות** - דרך הפסלים בחצרים

## קישורים חיצוניים

* 
* 
* 
* 

## הערות שוליים

קטגוריה:פסלים ישראלים
קטגוריה:ציירים ישראלים
קטגוריה:בוגרי בית ספר בורוכוב (גבעתיים)
קטגוריה:בוגרי תיכון קלעי (גבעתיים)
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:חברי בדרך להחלמה
קטגוריה:ניר עוז: אישים
קטגוריה:חטופי ניר עוז
קטגוריה:חטופים ישראלים שנרצחו במלחמת חרבות ברזל
קטגוריה:בני ערובה וחטופים בטבח שבעה באוקטובר
קטגוריה:אישים הקבורים בקיבוצים
קטגוריה:ישראלים שנולדו ב-1944
קטגוריה:ישראלים שנפטרו ב-2024
ויטסלב וסלי

**ויטסלב וסלי** (בצ'כית: **Vítězslav Veselý**; נולד ב-27 בפברואר 1983) הוא אתלט צ'כי, זוכה שתי מדליות ארד אולימפיות (לונדון 2012 וטוקיו 2020), אלוף עולם (מוסקבה 2012) ואלוף אירופה (הלסינקי 2012) בהטלת כידון.

## ביוגרפיה
וסלי נולד בהודונין שבצ'כיה. מאמנו הוא יאן ז'לזני.

### 2008
באולימפיאדת בייג'ינג שנערכה באוגוסט סיים במקום 12 בהטלת כידון בתוצאה של 76.76 מטר. בשלב המוקדמות קבע שיא אישי חדש של 81.20 מטר.

### 2009
באליפות העולם שנערכה באוגוסט בברלין שבגרמניה סיים במקום 28 בהטלת כידון בתוצאה של 75.76 מטר.

### 2010
באליפות אירופה שנערכה ביולי בברצלונה שבספרד סיים במקום תשיעי בהטלת כידון בתוצאה של 77.83 מטר.

### 2011
באליפות העולם שנערכה בספטמבר בדאיגו שבקוריאה הדרומית סיים במקום רביעי בהטלת כידון בתוצאה של 84.11 מטר.

### 2012
#### אלוף אירופה
באליפות אירופה שנערכה ביוני בהלסינקי שבפינלנד זכה במדליית זהב בהטלת כידון בתוצאה של 83.72 מטר, לפני ולרי יורדן מרוסיה (83.23 מטר) וארי מאניו מפינלנד (82.63 מטר).

#### מדליית ארד אולימפית ראשונה
באולימפיאדת לונדון שנערכה באוגוסט זכה במדליית ארד בהטלת כידון בתוצאה של 83.34 מטר, אחרי קשורן וולקוט מטרינידד וטובגו (84.58 מטר) ואנטי רוסקנן מפינלנד. ראשית סיים במקום הרביעי, אולם זכה במדליית הארד לאחר פסילתו של זוכה מדליית הכסף אולכסנדר פיאנטניציה מאוקראינה (84.51 מטר), אשר הורשע באימרוץ. בשלב המוקדמות קבע שיא אישי חדש של 88.34 מטר.

### 2013
#### אלוף עולם
באליפות העולם שנערכה באוגוסט במוסקבה שברוסיה זכה במדליית זהב בהטלת כידון בתוצאה של 87.17 מטר, לפני טרו פיטקמקי מפינלנד (87.07 מטר) ודמיטרי טרבין מרוסיה (86.23 מטר).

### 2014
#### סגן אלוף אירופה
באליפות אירופה שנערכה באוגוסט בציריך שבשווייץ זכה במדליית כסף בהטלת כידון בתוצאה של 84.79 מטר, אחרי אנטי רוסקנן (88.01 מטר) ולפני טרו פיטקמקי (84.40 מטר).

### 2015
באליפות העולם שנערכה באוגוסט בבייג'ינג שבהרפובליקה העממית של סין סיים במקום שמיני בהטלת כידון בתוצאה של 83.13 מטר.

### 2016
#### סגן אלוף אירופה
באליפות אירופה שנערכה ביולי באמסטרדם שבהולנד זכה במדליית כסף בהטלת כידון בתוצאה של 83.59 מטר, אחרי זיגיסמונדס סירמאיס מלטביה (86.66 מטר) ולפני אנטי רוסקנן (82.44 מטר).

באולימפיאדת ריו דה ז'ניירו שנערכה באוגוסט סיים במקום שביעי בהטלת כידון בתוצאה של 82.51 מטר.

### 2017
באליפות העולם שנערכה באוגוסט בלונדון שבממלכה המאוחדת סיים במקום 26 בהטלת כידון בתוצאה של 75.50 מטר.

### 2021
#### מדליית ארד אולימפית שנייה
באולימפיאדת טוקיו שנערכה באוגוסט זכה במדליית ארד בהטלת כידון בתוצאה של 85.44 מטר, אחרי ניראז' צ'ופרה מהודו (87.58 מטר) ובן ארצו יאקוב ואדלייך (86.67 מטר).

### 2022
באליפות אירופה שנערכה באוגוסט במינכן שבגרמניה זכה סיים במקום רביעי בהטלת כידון בתוצאה של 84.36 מטר.

## שיאים אישיים
* הטלת כידון: 88.34 מטר (2012)

## קישורים חיצוניים

קטגוריה:מטילי כידון צ'כים
אתלטים באולימפיאדת בייג'ינג
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:מטילי כידון באולימפיאדת טוקיו (2020)
קטגוריה:זוכי מדליית ארד אולימפית באולימפיאדת טוקיו (2020): אתלטיקה
קטגוריה:זוכי מדליית ארד אולימפית: אתלטיקה
קטגוריה:אלופי עולם באתלטיקה
קטגוריה:צ'כים שנולדו ב-1983